HUMANUS Academy: Човеколюбие, жизнелюбие, свободолюбие - тези са трите "кита" на духовитостта, на пълноценната интелигентност\nЧовеколюбие, жизнелюбие, свободолюбие - тези са трите "кита" на духовитостта, на пълноценната интелигентност\nНе съм забравил за обещанието си да пиша още за починалия наскоро инж. Венелин Паунов, една личност от висока проба, от която съм се възхищавал; това беше един уважаван от мен човек, уважаван най-вече заради човечността му, заради приятелското чувство, с което той се отнасяше към всички. Г-н Паунов беше директор на пловдивската ПГЕЕ, училището, в което съм работил много години като учител по философия. Седем години след пенсионирането си той почина, а тия седем години бяха най-тежкия период от живота ми - тъй като директорката, която го замести на поста, в това паметно време направи чудесии, за които читателите на този блог знаят много добре: направих така, че описах всички тези ексцесии, свързани с борбата ми за непосредствено и практическо реално демократизиране на отношенията в нашата училищна общност.\nВсъщност в тия години аз се борих за запазване на всичко онова, което вече беше постигнато в училището във времето на г-н Паунов, защото по негово време училището беше точно това, една пълноценно съществуваща демократична общност. Но всичко това беше провалено и съсипано: новата директорка за кратко време успя да извърши един ускорен процес на цялостна рекомунизация на отношенията, който, както и можеше да се очаква, доведе до възкръсването на най-отвратителните черти на комунизма, които ние вече бяхме забравили. Смъртта на г-н Паунов - Бог да го прости, но още не мога да осъзная мащаба на загубата, на образувалата се празнина в сърцата на всички ония, които го обичаме и уважаваме! - ми дава повод да съпоставя тия две коренно различни форми на лидерство, които имахме в последните близо 20 години, именно демократичната и авторитарната, човечната и безчовечната, либералната и свободоненавистническата. Аз вече писах за тия неща напоследък, след смъртта на г-н Паунов, писал съм за тях и преди, когато той още беше жив, в книгите ми има пръснати много неща, написани от мен за него, но ето, сега искам да събера всичко на едно място, в една книга, посветена на него, която възнамерявам да напиша и да издам в негова памет. (Разбира се, ще предложа и на други хора, които умеят да пишат, да напишат нещичко за своя приятел, та книгата да стане по-богата и представителна.) Ето, днес започвам с писмо до приятелите на г-н Паунов, с което ще ги известя за идеята си заедно да напишем книга в негова памет, ето текста на това писмо:\nДо приятелите на г-н ПАУНОВ,\nАз вече писах в блога си, че е добре заедно, с общи усилия да напишем и да издадем една книга в памет на г-н Паунов. Понеже смятам, че сме дължи да направим нещо за увековечаване на неговата памет, той заслужава това, освен това младите хора, възпитаници на наето училище, не бива нищичко да не знаят за него, напротив, неговият пример, неговия живот, неговата личност съдържат, по моето възприятие, един изключително богат смисъл, който ще е престъпление да не направим нужното да им го предадем. Една книга за г-н Паунов, написана от повече хора, все учители, имащи бога опит, може да стане едно полезно четиво, имащо безценен възпитателен смисъл; този е начинът да не пропиляваме без полза онова, което сме успели да постигнем, а да го съхраним, а на тази основа и умножим. Така че ето, заповядайте, включете се в осъществяването на тази хубава, по мое мнение, инициатива: да направим един сборник с очерци, с есета (написани в пределно свободна форма), със снимки, с които да съхраним за младите нашите възприятия на личността, делото, завета на г-н Паунов, личността, която има големи заслуги за нашето славно училище. Което, както знаем, в момента преживява изключително тежък, унизителен за имиджа му период, който, така или иначе, някак с общи усилия следва да преодолеем. Длъжни сме да преодолеем този унизителен период колкото се може по-скоро: знаете добре, че това е именно заветът, който самият г-н Паунов сякаш ни даде със своята толкова неочаквана, скоропостижна смърт. Аз така разбирам нещата, убеден съм, че това, което мислим, което чувстваме, сме длъжни да му дадем израз навън, във формата на слово, в противен случай ще извършим престъпление ако малодушно замълчим дори и в този момент. Знаете, мълчанието е злото (по Иво Инджев), да, мълчанието съвсем не е злато, противно на това, което си мисли мнозинството. Ако мълчим ще спомогнем за безвъзвратното погубване на всичко онова, което г-н Паунов ни завеща.\nАз лично ще издам своя книга, в която ще вложа всичко онова, което съм написал и ще напиша за г-н Паунов. Но по повод на тази моя работа ми хрумна, че е добре и други хора да напишат нещичко за него. И да се издаде сборник, посветен на нашия приятел. Аз в този общ сборник също ще участвам със свой текст. Ако искате, да изберем нещо като "редколегия", на която да пращаме текстовете, тия хора ще могат да спомогнат и за привличането на повече хора в осъществяването на тази идея и инициатива. Сами предложете кои хора смятате, че могат по-активно да допринесат за реализацията на полезната, според мен, инициатива. Аз ще ви изпратя това писмо като ще свържа имейлите ви в група, та заедно да обсъдим предложението ми. Ще ми се да вярвам, че повече хора ще се включат и всеки според възможностите си ще допринесе с нещичко. Това е. Повече думи не са нужни, искат се дела, иска се работа. При добро желание до няколко месеца общата ни книга в памет на г-н Паунов може да бъде готова. Ако искате, предложете и на директорката Анастасова да се включи в реализацията на идеята, тъкмо ще разберем как тя ще реагира; макар че аз лично се досещам как ще реагира, но защо пък тя да не ни изненада, знаете, аз доста усилия помагам за промяната й към добро, не успявам, но още тая известни надежди в тази посока.\nС приятелско чувство: Ангел Грънчаров\nПОСЛЕСЛОВ: В блога ми публикувах доста текстове за г-н Паунов напоследък, в една пределно свободна есеистична форма, ето и днес, пишейки ви това писмо, смятам да напиша още едно такова есе. Надявам се, като го прочетете, да се обнадеждите и да се изпълните с решимост да се включите и вие със свой текст в общата ни книга в памет на г-н Паунов. При добро желание всеки може да напише нещо, което да излезе от сърцето му, така трябва да се пише, като пише човек така, написаното е годно, да, сърцето, според мен, е най-важното в писането. Безсърдечното писане не струва, то не може да роди нещо ценно. Като се пише сякаш с кръвта на сърцето, тогава се получава. Готов съм да помогна с редакторска работа в "ошлайфането" на вашите текстове, няма страшно, стига да имаме доброто желание, ще успеем да направим нещо хубаво и голямо. Съберете кураж и да започваме! Да си пожелаем успех, успехът е неизбежен ако волята е налице.\nТова писмо ще им изпратя. А днес искам да напиша нещо съвсем кратичко, един вид да направя нещо като "показно" и на вдъхна увереност на тия хора (повечето не са писали подобни текстове) че и те могат да се справят. Ето, ще ви разкажа нещичко, което отдавна все не намирам повод да разкажа.\nСлед първото ми опраскване (то стана на 19 май 2014 г.) г-н Паунов много ми помогна да ми вдъхне кураж и сили да продължа да се боря за правата си. Чест му прави, че застана на моя страна, че застана на правата страна, ето това именно и показва, че личността му е от голям мащаб, по това се познават личностите от голям мащаб: че са способни да надмогнат глупавите скрупули и съображенията от прагматично, користно и разсъдъчно естество и открито да застанат на правата страна. Знаете, той се съгласи да ми стане свидетел когато всички учители, които още работят в ПГЕЕ, отказаха да свидетелстват за мен; те се уплашиха от самата мисъл да ми станат свидетели, той обаче мигновено се съгласи. Ето колко ценно е това човек да не бъде малодушен: това, което каза пред съда г-н Паунов, ще ми помогне и сега, съдебните протоколи от оня процес ще си приложа сега като писмени доказателства към настоящия съдебен процес, ето, г-н Паунов и сега, макар и вече да не е между живите, отново ще ми помогне! Преди самото съдебно дело той многократно се среща с мен, обсъждахме създалата се ситуация, той лично ми помагаше да си намеря адвокат, караше ме с колата си при свои познати адвокати, с часове там обсъждахме делото, казуса, той горещо защищаваше пред тях с целия си авторитет и с цялото си красноречие тезата, че аз съм обект на административния произвол на директорката, че съм жертва на нейното беззаконие (г-н Паунов никога не говореше празни приказки, винаги се изказваше пряко по същината, той беше много интелигентен, имаше природен дар в това отношение!), той красноречиво пред адвокатите обясняваше, че всичко в нейните "доказателства" за моята "виновност", "некадърност" и прочие е нагласено, е лъжливо, че това са чисто и просто фабрикувани компромати, фабрикувани така, че да скрият истината, да заблудят съда и пр. Той често се хващаше за главата когато адвокатите му казваха, че трудно ще бъде опровергана тезата на директорката, щото тя усърдно, дето се казва, "си беше оплела кошницата", компроматите й звучаха правдоподобно, те са издържани в един административен стил, който е много драг и на мислещите в същата посока съдии. Когато в един момент се оказа, че повечето адвокати, след запознаване с делото, казваха, че делото ще бъде много трудоемко и тежко, тогава г-н Паунов почваше да говори разгорещено против абсурдизма на българското правосъдие, в което, излиза, е много трудно правата страна да вземе надмощие, докато за неправата работите стоят съвсем иначе. Тогава именно, в оня тежък момент, се появи един талантлив адвокат от Пазарджик, читател на блога ми, който заяви, че е готов да води делото и че може да го спечели; аз тогава изпаднах в деликатно положение, щото с г-н Паунов бяхме, както ви казах, разговаряли и с други адвокати и с някои от тях имахме договорка да пишем вече исковата молба; казах му, бидейки много притеснен, че съм намерил свой адвокат, г-н Паунов без никакви увещавания се съгласи аз да избера адвоката си, след това, вече по време на делото, се запозна с моя адвокат и му оказа пълно съдействие. Изключително много г-н Паунов се възмущаваше от "морала" на свидетелите на директорката, а аз вече съм писал за оня момент преди откриването на делото, когато той директно, пред много свидетели, на една тераса в съда, заяви на директорката, че допуска голяма грешка като се държи по този начин, той й каза направо, че независимо от старанията й тя ще загуби делото, то точно така и стана де, след година и половина тежък съдебен процес на три инстанции аз бях възстановен на работа, победата беше наша! А тогава, на онази тераса в съда, директорката, опитвайки се да се защити, изпусна онази знаменита фраза, че тя никога не греши (!!!), а пък г-н Паунов най-човечно й обясняваше, че всеки човек греши, че изпадането в такава самомнителност е много опасно за един властник особено.\nВинаги ме е удивлявал подхода на г-н Паунов: той успяваше да влияе на хората с добросърдечното си отношение, винаги се отнасяше с добро, той приемаше различията на хората, което именно и говори за широтата на душевния му хоризонт. Ето тук искам да разкажа накратко една история - за да илюстрирам мисълта си с пример.\nГ-н Паунов беше един духовит човек и много приятен събеседник. В него нямаше нищо от онази (не)човешка и властническа префърцуненост, която е характерна за повечето нещастници, които, поради некадърност, дълго време са драпали да се добият до някакво кресло, а като постигнат заветната си цел мигновено почват да се правят на "велики" и пр., т.е. стават крайно смешни. Докато на ония, които са личности от висока проба като г-н Паунов, това, че са директори и че имат власт изобщо не им личи, то изобщо не им влияе, те продължават да си бъдат човеци. Та г-н Паунов, казах вече, беше много приятен, духовит, остроумен събеседник, който винаги разказваше някакви смешни истории; аз съм го запомнил в кафенето, а не в директорския кабинет, където той общо взето стоеше малко, предпочитайки да бъде сред учениците, сред учителите, сред хората, на двора, по коридорите, в кабинета си сякаш изобщо не обичаше да стои. Друг път ще ви разкажа за това как духовито г-н Паунов описваше безкрайно тъпото устройство на бюрократичната машина в образованието, от чиито идиотски мурафети и зловредни ефекти той обаче успяваше, кой знае как, да предпази и училището, и нас, учителите, и най-вече учениците, щото те са най-голямата жертва на системата. Но ето и тук да вметна нещичко: седим, говорим си за нещо, изведнъж разговорът ни се насочва за ситуацията в образованието и г-н Паунов разказва, да речем, ето това (ще се опитам, колкото и да ми е трудно, да предам по възможност с неговите думи точния, верния смисъл):\n- Виж сега, приятелю, пълно е кретени там, горе, в Министерството. Които умират от скука и се чудят каква идиотщина да измислят. Седи значи нещастникът с часове в кабинета си, подивява от скука, в един момент решава да имитира някаква дейност, сяда на компютъра и почва да пише (тук г-н Паунов почваше с изразителни жестове с двете си ръце да показва как пише на клавиатурата си въпросният министерски нещастник): "В срок до 4 часа доложете в Министерството точната бройка на учениците във вашето училище, които днес са се почесали с дясната ръка под лявото ухо - и доложете също, респективно, точната бройка на учениците, които са се почесали с лявата ръка под дясното ухо. В доклада си също така доложете точната брой на учениците от големите класове, които си обличат светли фланелки и колко ученика носят ризи с тъмен цвят. Тази безкрайно важна сводка следва да бъде изработена в екселови таблици, а също така да бъде придружена със задълбочен анализ за това какви мерки ръководството на учениците е предприело с оглед на това неблагоприятната ситуация в това отношение да бъде променена, т.е. все повече ученици да почнат да ходят със светли дрехи и също така да започнат да се чешат по време на часовете с дясната ръка под лявото ухо, а не обратното!" (И така нататък, тази телеграма, този министерски имейл в изложението на г-н Паунов беше още по-красноречив, аз тук избягвам някои думички, с оглед възпитателния ефект връз читателя си, затова и промених нещичко, примерно в оригиналното изложение на г-н Паунов учениците следваше да се чешат не под ухото, а на едно друго, значително по-различно място, където обикновено най-много обича да се чеше нашенецът. Ето как продължаваше разказа си знаменитият с остроумието и духовитостта си директор:\n- Получава въпросната телеграма типичният тъпанар-директор, който е най-често срещания вид в нашите училища. Или тъпанарка-директорка, която е още по-тежък случай. Като разбира, че въпросният доклад до Министерството е срочен и крайно задължителен, тя мигновено изпраща до нещастните учители заповед да докладват колко точно ученици именно са се почесали на указаното място днес, през миналата седмица, през миналия месец, пред изминалата година и прочие. Учителите, горките, почват да правят въпросните проучвания, опитвайки се да не получат тикове от нерви. В училището закипява безсмислен труд. Разбира се, всички полудяват и почват да пеят чалга-песни за да се спасят донякъде от лудостта. Часовете са провалени, защото учителките пишат глупавите си сводки за глупавите идиотски въпроси. А моя милост знае ли как постъпва като получи поредната идиотска телеграма от Министерството? Ето какво правя аз: щом получа идиотската телеграма сядам и, забавлявайки се, мигновено написвам най-обширен фалшив доклад, с таблици и прочие, който копирам от друг подобен случай, само дето променям някои неща. Правя това нещо за десетина минути и го пращам мигновено в Министерството, гаврейки се с оня въпросния дебил, дето, за да си разнообрази живота, е измислил тази дебилщина. Като получи доклада ми така бързо, оня почва да скимти от кеф. С идиотите трябва да се отнасяме и ний най-идиотски, с оглед на сме адекватни, иначе ще полудеем. Аз, Ангеле, се забавлявам на идиотщините на Министерството и това ме спасява. А представяш ли в какво положение е редовият дебил-директор, който тия министерски простотии ги възприема сериозно?! Ами той полудява от хи бяс о сам почва да прави пълни идиотщини. От които страдат най-вече учениците, горките.\nРазказваше ми в такава анекдотична форма г-н Паунов, смеехме се от душа, пък после той изведнъж ставаше, тръгваше нанякъде със сериозно изражение на лицето, личеше си, че е търсил разбиращ събеседник, на който да си излее мъката, повъртяваше се из двора, разговаряше и с други хора, пък се връщаше в кабинета си да види колко нови дебилски директиви има на пощата на училището. Така, изглежда, си и течеше живота. Най-важното, което той като директор успяваше да постигне беше ето какво: успяваше да поеме върху себе си въпросните идиотщини на системата, нас, учителите, и учениците също, ни предпазваше от тия идиотщини - осигурявайки ни спокойствие за работа и за занимания с истински важното. Докато като се пенсионира нещата се промениха в точно обратната, крайно неприятна за нас и вредна за същинската ни работа посока.-\nИ още нещичко да разкажа, ще си позволя да разкажа още един спомен, сещам се за него, ще го разкажа, той много неща показва и говори. Въпреки че самата история е малко "щекотлива", ще я разкажа, вярвам, че ще бъда разбран от ония, които разбират, за останалите с нищо не мога да им помогна.\nТрябва да е било на едно тържество поради осми март, предполагам. Директорът Паунов много обичаше да бъде активен в тия по-радостни и весели "мероприятия на колектива", които си минаваха тогава в една много весела обстановка. За която най-голям принос имаше директорът, раздавайки се всецяло. Той беше в точния смисъл това, което се нарича "душа на компанията". Незаменим беше в това отношение - и ненадминат. Та в това тържество той играеше една... роля, беше се дегизирал, хем играеше самия себе си (директора на училището), хем се беше облякъл и дегизирал като... жена, беше си турил една особена престилка. Която беше особена с това, че като "жената" я вдигнеше за да си избърше сълзите или потта по лицето, отдолу, под престилката, се надигаше един... огромен изкуствен пенис, един грамаден фалос (изразявам се, виждате, пределно културно!), със съответните атрибути, окосменост и т.н. Голям смях тогава падна у публиката от тая сценка, смяхме се през сълзи всички! Нали обаче схващате контекста на цялото "мероприятие", този театър течеше в ритуалната зала на училището! (Ученици, разбира се, нямаше, само възрастни хора, само учители и служители на училището си бяхме!) Та този номер, тази сценка, имаща пределно откровен еротичен смисъл, биде изиграна от директора много умело, вярно, изображението се движеше на "ръба на приличното", разбира се, всичко беше одухотворено, но го имаше този момент, вероятно при някои възприемащи съзнания сценката да е била възприета като пошла, като "порнографска" и прочие. Аз в оня момент, понеже съм естет (и моралист), се опитвах да усетя с цялото си същество дали не е нарушена някаква морална или пък естетическа мярка, установих, че няма такова нещо, че всичко е било, въпреки рисковете, възприето като забавно, като весело, като скеч, имащ весел, жизнерадостен еротичен смисъл, нали знаете в други епохи как хората пределно откровено са се забавлявали с еротичното? Но ви описвам всичко това не за друго, не за да ви впечатля или скандализирам, а за да ви кажа какво се случи после, след представлението, след тъй веселата сбирка, на която всички се посмяхме донасита; г-н Паунов след представлението ме срещна в коридора, извика ме встрани и ми каза следното:\n- Ангеле, ти си философ, братко и приятелю, кажи ми, моля ти се, пределно честно: много ли се изложих с тази сценка?! Дали не бях възприет като голям мръсник?! Кажи ми честно, моля ти се, как прозвуча всичко на теб, аз ценя мнението ти, ти си специалист по тия психологическите работи?!\nАз тогава му казах, че въпреки че се е движил на ръба на пошлото, е успял да не наруши мярката и всичко е прозвучало съвсем приемливо, много е било забавно и весело, не си се изложил изобщо, г-н паунов, не се притеснявай, гарантирам, че не си се изложил. Това му казах. Е, казах му и това, че така е било всичко в моето възприятие, по-интелигентните хора възприемат нещата по един начин, простаците - по друг. Рисковано беше, казах, но ми се струва, че обстановката в залата беше такава, като съдя по реакциите на хората, че всичко беше възприето от веселата, от радостната му страна, помолих го да не се притеснява. А той, милият, се хвана за главата и каза:\n- Дано не ме лъжеш! Много ме е страх да не се изложих прекалено! Дано си прав! Леле, голям резил! Как ми пък щукна тази идея за подобен скеч! Ама нали сме човеци, да се позабавляваме, жертвах се! Не може да сме все сериозни, нали така?!\nИ друг път, пък и в този случай съм се удивлявал как знаменитият директор успяваше да схваща и разбира най-фини душевни и смислови нюанси. Това е радка способност особено за хора като него, които са технократи, нефилософи. Но в него имаше един изтънчен дух на човечност, който по естеството си е именно философски. Заради свободолюбието и жизнелюбието си този човек имаше такова невероятно силно излъчване като личност. На това се дължат тези неща. Сега, като мисля за него, установявам това. Човеколюбие, жизнелюбие, свободолюбие - тези са трите "кита" на духовитостта, на пълноценната интелигентност, които толкова рядко се срещат тъкмо защото у нас хората, които разбират свободата, на това основание и живота, са толкова малко. А иначе с простаци и тъпунгери у нас е пълно, пълно е с уроди също така. Защото най-голямата човешка уродливост се дължи на липсата на пиетет към свободата, дължи се на ненавистта към свободата. Ето затова е така трудна работата и мисията на философ като мен, поставен в нашенските родни условия; невероятно трудна е моята учителска работа, но да спирам дотук, че се изморих да пиша. Хубав ден ви желая! Бъдете здрави! Много поздрави от Долна баня!\nТеми Антикомунизъм, Възпитание, Гражданинът, Демокрацията, Духовност, Нрави, Образование, Психология, Човекът\nС удоволствие съм готов да говоря и пиша за Паунов и за техникума - преди настоящата "епоха" на г-жа Анастасова. Неслучайно тя "загуби" летописната книга на техникума, започната още от създаването му през 1962 година и продължена с идването в тази настоящата сграда през 1964 г. (с директор инж. Ичевски. Тогава се оформи вътрешната украса - и най-важното работилниците по слаби токове - намираха се в настоящата ритуална сграда, по силни токове се намираше в бившето кафене (сега "интерактивна зала"). Но "истинската история" започва с идването на г-жа Анастасова и затова няма нужда от предишни спомени, особено от времето на Паунов. Не може да се каже обаче, че от времето на Паунов Анастасова се е държала като дисидентка. (Дори напротив!)\nНастоящия трети етаж, както и библиотеката са построени по-късно, заедно с допълнителното крило.\n3.07.17 г., 20:16 ч.\nXa-xa, tova e majtap (turska duma, ti misle6e 4e e BG li?), no majtapo nastrana !\nГлеах днес видео за украинка в BG, бях много уплашен - никакъв акцент, владее бълхарски по-добре от теб и мен...\nВ Австралия са подозрителни към Русия, същото както в Щатите, но Щатите са по-истерични и има защо...\nАз винаги трябва да обяснявам че съм турчин и минава време докато разберат че не обичам руснаците...\nНо не съм улав и виждам силата им...\nНо след тая украинка разбрах едно - има нещо в кръвта на източняците (така да ги наречем) и сме прави тука да се страхуваме от вас...\nЕ, не от вас де, от бай Ганьо по-тъпо същество едва ли има, но с руснаците не е така - те имат ум доста по-голям от бай Ганьо...Това видях днес от украинката, която напредва в BG както немския генереал Гудериан беше казал за нашествието в Русия 1941 - "Имам чувството, че напредвам в буца масло"... Ама после яде боя...\nЕто ти и две видеа за американскио дух, ок?...\nНе обичаме ние роби, камо ли да дойдат тука и да ни казват кое как е...\n4.07.17 г., 17:38 ч.


Крепостта Залдапа вече е обект от национално значение - Добрич - DarikNews.bg\n11 февруари 2016 14:00\nКрепостта Залдапа вече е обект от национално значение / Дарик Добрич\nСлушай Крепостта Залдапа вече е обект от национално значение\nYour browser does not support the audio element. Крепостта Залдапа вече е обект от национално значение\nАнтичната крепост Залдапа край село Абрит в община Крушари вече има статут на обект от национално значение, съобщи зам.-кметът на общината Желка Великова. С решение на Министерството на културата крепостта е обявена за групова археологическа недвижима културна ценност с национално значение.\nПроцедурата за получаване на този статут е започнала още в края на 2014 г., когато са изпратени първите писма до Министерството на културата и до Националния институт за недвижимото културно наследство, коментира пред Дарик директорът на Регионалния исторически музей в Добрич Костадин Костадинов. През февруари миналата година комисия е огледала на място обекта, след което е излязла с протокол, че тази крепост трябва да бъде причислена към недвижимите културни паметници от национално значение. Решението, с което е обявен новият статут е от декември миналата година. На територията на Добричка област има само още два археологически обекта с такъв статут - Калиакра и Дуранкулак, отбеляза Костадин Костадинов.\nПо-високият статут на крепостта ще даде възможност за нея да се търси финансиране по повече програми, коментира Костадинов. Той подчерта обаче, че крепостта все още няма издаден акт за държавна собственост, не е ясно кой ще я стопанисва и съответно ще кандидатства с проекти. Възможно е това да бъде държавата в лицето на Областна управа или на Министерството на културата, а също община Крушари да бъде ползвател с решение на Министерски съвет, обясни Костадинов.\nНапомнят на министъра на културата, че Залдапа няма акт за собственост\nПроучването на Залдапа започна през 2014 година. Дотогава най-големият римски и ранновизантийски град във вътрешността на Добруджа и Североизточна България не е бил разкопаван. Изследването на крепостта ще продължи и това лято, увери директорът на музея. Планира се разкопките да започнат през втората половина на юни и да продължат около три месеца.\nАрхеологическите експедиции се осъществяват с финансовата подкрепа на община Крушари, Министерството на културата и спонсори. През 2014 година от културното ведомство осигуриха 40 000 лева, през 2015-та – 8000, надяваме се сега с новия статут да получим 50 000 лева - пълната сума, за която кандидатстваме, каза директорът на музея. Община Крушари за трета поредна година ще отпусне 10 000 лева.\n„Залдапа е многообещаваща крепост с резултати, които мисля, че ще продължават да изненадват и да радват всички хора, които са изкушени от историята на България и нашето културно-историческо наследство”, заяви Костадинов.\nСлед началото на разкопките археолозите откриха там раннохристиянска епископска базилика, каквато не е разкопавана в България от 30 десетилетия, фрагмент от колона от червен мрамор с бели ивици, плоча с гръцки надпис, много мраморни детайли, четири мраморни скулптури на гълъби, кръстове, култови предмети, 2 търговски пломби, керамика и др.\nКрепостта Залдапа, което означава „жълта вода”, е свързана с интересни събития в ранната византийска история от 5, 6 и началото на 7 век. Крепостта е разположена върху площ от 25 хектара, а общата градска агломерация е над 40 ха.\nЗалдапа се свързва с бунта на император Виталиан от началото на 6 век, градът е отбелязан в писмените извори и като епископска резиденция във втората половина на 6 век.\nРазговора с Костадин Костадинов можете да чуете в прикачения файл.\nразкопки статут крепост национално значение Залдапа


Ключови думи: шенген, ес, криза, коронавирус\n02 Май 2020, Събота, 11:40 ч.\nКризата, причинена от пандемията на коронавирус, нанесе осезаем удар върху концепцията на европейския проект. Държавите-членки на ЕС всъщност се отказаха от Шенгенското споразумение, което гарантира свободата на движение в по-голямата част от Европа. Ограниченията засегнаха сушата, морските граници и въздушното пространство, съобщи телевизионният канал Euronews. Еврокомисарят по вътрешния пазар Тиери Бретон потвърди по BFMTV, че граничният контрол, въведен в страните от Шенген за борба с разпространението на коронавирус, ще продължи през цялото лято.\nСпоред него е невъзможно да се осигури неограничено движение в рамките на Европа, а самата възможност за пътуване до друга държава се поставя под въпрос. Това удря свободата на движение, което се превърна в едно от най-важните предимства на асоциацията. Властите на държавите от Общността трябва да информират Европейската комисия за техните действия. Според аналитичната служба на Европейския парламент до края на април само 16 от 26-те държави от Шенген са уведомили Брюксел за въвеждането на частичен или пълен контрол на техните граници.\nСред тях са Франция, Португалия, Испания и Германия. Италия и Словения все още не са обявили намеренията си. Осем държави от Шенген, включително Швеция и Исландия, оставиха границите отворени. Внезапното спиране на движението на хора и стоки в европейското пространство доведе до тежки икономически последици, отбеляза кипърският министър Константинос Петридис. "Европейската икономика се основава на единен пазар и свободно движение. Европейската комисия даде инициатива за координирано премахване на ограниченията. Разбира се, това е по-лесно, отколкото да се направи. Всяка европейска държава има свое положение", завърши гръцкият финансист.\nПетридис се надява на координирани действия за възстановяване на икономиката. Досега обаче това не се е случило. Напротив, усилията на страните членки за независима гранична политика са се засилили още повече. Тoва, че че Австрия иска да привлече немски туристи, в тази връзка се обсъжда възможността за отваряне на граници за германските граждани. Чехия иска да създаде коридор за организиране на почивки в Хърватия. Експертите смятат, че дори в дългосрочен план е трудно да се предвиди развитието на ситуацията в Шенгенското пространство. Границите могат да останат затворени до октомври. Това се доказва от отказа на Германия да бъде домакин на ежегодния бирен фестивал Октоберфест.\nМораториум върху кредитите до март 2021 г. заради втората вълна на COVID Ели Гигова върти тайна любов с американец Защо парламентът се занимава с добива на трюфели? ЕС критикува "прибързаното" британско одобрение на ваксината на Пфайзер-Бионтек Проф. Анеглов: По 2000 опаковки нискомолекулярен хепарин за граждани всеки понеделник


Руски търсачки получиха първите заявки за премахване на лични данни - Russia Beyond България\nРуски търсачки получиха първите заявки за премахване на лични данни\nРуските компании „Яндекс“ и Mail.Ru Group получиха първите заявки за премахване на линкове с лични данни на потребители в интернет след влизането в сила от 1 януари 2016 година на съответния закон, съобщиха от пресслужбите на компаниите, предаде във вторник (12 януари) “Взгляд“.\nТочният брой на заявките за момента не е обявен, съобщи ТАСС.\n„Има такива заявки. Молбите за премахване на линковете се разглеждат от нашата служба по поддръжка съвместно с юристите на компаниите, за разглеждането на всяко заявление новият закон предвижда десет работни дни. Според резултатите от разглеждането, отговорът ще бъде изпратен по електронна поща, която потребителят е представил в своето искане“, заяви пресс-секретарят на „Яндекс“ Ася Мелкумова.\n„Ние се готвехме от по-рано за влизането на закона в сила, подготвили сме съответните процедури, онлайн-форма за заявление. Искането трябва да съдържа предвидените от закона сведения, включително данни за заявителя, препратка към мястото на публикуваната информация, основания за прилагане на закона с прикачване на потвърждаващи документи. Ако заявлението съответства на изискванията на закона, ние премахваме съответните линкове от резултатите на търсенето“, добавиха от пресслужбата на Mail.Ru Group.\nОт пресслужбата на руския офис на Google отказаха да коментират въпроса за получаването на подобни заявки, като обясниха това с „отсъствието на такава статистика за момента“.\nПресслужбата на Rambler заяви, че засега към компанията не са постъпвали искания от граждани за премахване на линкове.\nНа 1 януари 2016 година влезе в сила закон за премахването по искане на гражданите на линкове с неактуална или недостоверна информация от страниците на търсачките. Изключение прави информацията за събития, съдържащи признаци за криминални деяния, сроковете за привличане към отговорност по които не са изтекли, и информация за извършване на престъпление от дадено лице, за което не е снета или не е изтекла съдимостта.\nруски закони интернет Накратко


Здравният министър подкрепя забраната за пушене, не била разбрана правилно - bTV Новините\nЗдравният министър подкрепя забраната за пушене, не била разбрана правилно\nТаня Андреева посочи, че никога не е подкрепяла либерализиране на режима за пушене\nПубликувано в 15:36 ч. 13.07.2013 г. - Обновено в 15:40 ч. 13.07.2013 г.\nДълбоко мое убеждение е, че забраната за пушене трябва да остане, заяви здравният министър Таня Андреева пред Дарик. Тя посочи, че не е била разбрана правилно преди време и отново подчерта, че не подкрепя промените в разпоредбите.\n„Този закон беше трудно приет и когато сме постигнали нещо положително - а то е, че в момента има единодушие между пушачи и непушачи - на всеки му е приятно да влезе в заведение, в което не се пуши, не би трябвало да правим крачка назад", обясни здравният министър.\nТя добави, че дори смята да предложи по-високи глоби за заведенията, които нарушават забраната. „Ще предложа глобите за нарушения да бъдат по-високи. Доста глоби са събрани до момента, проблемът е, че някои заведения могат да си позволят неколкократно да платят високи глоби. Там трябва да се мисли за по-сериозни санкции - като затваряне на заведения при двукратно или трикратно нарушение на забраната", каза още Андреева.\nПо-голяма здравна вноска, но като има пари\nБихме искали увеличаване на здравната вноска поне с още един процент - до 9%, за да отидат допълнителните средства за дентална медицина за децата и така пакетите за деца ще станат безплатни, коментира още здравният министър.\nТя добави, че за момента такава стъпка не е на дневен ред, тъй като хората нямат пари.\nПо повод лекарствата за онкоболни, Андревва посочи, че остават в Здравната каса и няма да бъдат прехвърляни за финансиране към Министерството на здравеопазването. Причината за това е, че начинът, по който сега се договарят и провеждат търговете за тези медикаменти, осигурява по-лесен достъп до лечение, но на по-високи цени.\nСпоред министъра за пациентите с онкологични заболявания е по-важно времето, за което те ще получат терапия, отколкото каква ще бъде нейната цена.\nМинистърът обаче бе категоричен, че ведомството ще си върне интензивните грижи, инвитро процедурите и ваксините, което ще облекчи ресурса на касата с близо 100 милиона лева. Част от тези средства биха могли да се вложат в пакета за дентална помощ за децата, тъй като желанието на министъра е от следващата година малчуганите да ходят на зъболекар напълно безплатно.\nНационалките по борба заминаха за Токио (ВИДЕО)\n„Реши и се откажи!”: Тютюневите изделия убиват над 8 млн. души годишно\nОнкоболните са с по-слаба защита от здравите хора след първа доза ваксина срещу COVID-19\nЯсно е кога БФС (може би) ще има нов президент и Изпълком (ВИДЕО)\nНападнаха жена в трамвая – направила забележка на пътник, че пуши вътре


През есенно-зимния сезон, чести явления са простудните заболявания и бронхитите в детска възраст. Най-често прилаганите средства за лечение са антибиотиците. Изписват се от силни по-силни. Утвърдена практика е да се дават повече и по-силни лекарства за застраховане от евентуални усложнения. При нашата природна аптека, богата на лечебни растения, които са изключително ефективни при болестите на дихателната система, прилагането на антибиотици, особено в началния стадий на заболяването и особено при децата е неразумно.\nБилковия продукт "АНБ", известен като билковия чай на Хисарския лечител, отдавна си е извоювал място при тези заболявания. Представлява билкова смес, отварата от която е изключително ефективна при простуда, грип, кашлица, бронхит, астма. Основното което се цели с билколечението е да се постигне изпотяване, разводняване и по-лесно отделяне на храчките, успокояване и спиране на кашлицата, благотворно повлияване на възпалителния процес и най-вече повишаване на съпротивителните сили на организма.\nПри един спастичен бронхит или бронхиална астма при деца, атакувани години наред с антибиотици, билковия чай на Хисарския лечител върши чудеса. Именно на базата на билковия продукт "АНБ" бе създадена методика за деца, израснали без антибиотици. И ако това не е чудо, защото за едно семейство няма по-голямо щастие от това децата им да растат здрави, защото за една майка по-голямо наказание от болното дете няма.\n&nbspП.Ч. - 7 год., гр. Свищов: От бебе детето боледува често от спастичен бронхит. Многократно е провеждано лечение с антибиотици без особено подобрение. След проведеното билколечение детето се чувства много добре. Спира кашлицата, не прави нито един спазъм, изчезва хъркането и сумтенето по време на сън.


Нагледно: Facebook група със 160 хил. членове и сайт за подаръци, които помагат на майки на деца със специални нужди.\nИлюстрация за групата и сайта. Източник: "Купи подарък от майка на дете с увреждане".\nЗащо това е важно: Тук не става въпрос за нечестна съдба или гневно словоизлияние. Тази гражданска инициатива дава платформа за контакт между силните майки, които творят, и хора, търсещи подаръци. Толкова простичко и толкова съвършено. Да помагаш невинаги е свързано с успешни бизнес проекти, маркетингови стратегии, средства за реклама и префърцунена публичност. Понякога е нужно само желание да създадеш нещо добро, да помогнеш и да дадеш възможност на другите да си подадат ръка.\nМайките на деца с увреждания често работят денонощно, но не получават заплащане за това – те са в услуга на своите деца. Това се явява проблем именно, защото те не печелят пари. Много от тях, обаче, са истински творци – по един или друг начин са намерили пътя до своите арт или други заложби и творят красоти, разказва Петя Колева, създател на сайта “Купи подарък”.\nЦелта му е да улесни майките, които търсят начини да подпомогнат семействата си с допълнителни доходи. Сайтът е място, което дава възможност за по-лесна връзка с потенциални клиенти. Постепенно към идеята се присъединяват и възрастни с увреждания. За много от тях това са единствените лично изкарани доходи.\nСайтът работи без такси и комисионни и не изисква средства от творците на нито един етап. И така трябва да бъде, добавя Петя.\nПетя Колева или Човекът зад сайта\nПетя е майка на дете с проблеми със зрението.\n“Да си майка на дете с увреждане е различно. Обединява ни в едно отделно общество, което, обаче, има често нужда от помощ. И не, не помощ от съжаление! Не съжалявайте майките на деца с увреждания”, пише Петя.\nТя има професионален опит, който ѝ позволява да се заеме със създаването на сайта. Нейната цел е да даде своя принос за една по-мащабна идея, за кауза, която е по-голяма от нея, от Вас, от мен и от всеки един от нас.\nПетя попада във Facebook групата случайно. Макар администраторите на групата да се стремят да поддържат групата подредена и структурирана, големият брой членове означава голям брой публикации всекидневно и понякога реализацията на една продажба се случва по-трудно. Петя смята, че един сайт, който предлага достъп до артикулите по категории, снимки, описания, цени, количка за пазаруване и контакти с всеки творец ще улесни целия процес. Всеки профил на творец се одобрява ръчно от администратор. Апелът на Петя е посетителите на сайта да обръщат внимание на красивите изработки, които предлагат майките:\n“Ако тръгнете да си ги купувате от бутик или от MALL-а ще платите много повече за тях! Закупувайки ги от майка на дете или възрастен с увреждане, обаче, давате много по-дълбок смисъл на покупката си!”\nСайтът се издържа от Петя. Задължителните разходи са за домейн и хостинг, но засега те не са големи. Първоначално Superhosting предоставят безплатен хостинг, който да отговаря на изискванията на сайта за посетители. От около две седмици сайтът вече е с безплатен хостинг от NS1. За момента не се пускат реклами, като се разчита на споделяния в социалните мрежи, дейността на групата и медиите. Най-големият ресурс е време.\nГрупата “Купи подарък от майка на дете с увреждане” във Facebook е публична - дори някой да не е член, може да видите детайлите на публикациите и да се свърже с автора.\nДо 14:52 днес, 1 декември 2021 г., в групата има 162 нови публикации. За последния месец те са 3277. В момента общият брой членове наброява 160 369. Само за последната седмица са се присъединили 2013 души. Групата е създадена преди година - на 12 октомври 2020.\nВ групата има правила. Основното е, че имат право да продават само хора, отглеждащи деца/лица с увреждания или хора с увреждания, които нямат друга възможност за работа. Изисква се представяне с няколко думи от всеки продавач. С останалите правила можете да се запознаете в самата група.\nС тези думи Ина Маринова създава и стартира групата през октомври миналата година:\n“Създавам тази група, защото много от нас, майките на деца и пораснали деца с увреждания, си стоим вкъщи, но всяка от нас прави нещо, твори нещо, предлага някаква услуга дори, някои мият входове, офиси, затова тук ще споделяме талантите си, предложенията си и се надяваме, вместо от магазина, да предпочетете подарък, ръчно изработен от някоя от нас. За нас е важно не толкова да изкарваме пари, макар че не е маловажно, а да се чувстваме заети и значими. Благодарим!”\nЕкипът на “Нагледно” Ви призовава да посетите групата и сайта. Не е нужно това да се случва само покрай големите празници, но те са един добър повод да откриете страхотен подарък за близък човек и да помогнете на майка на дете.


БЕНЗИНЪТ. МУТРО, петролът е 8 $ за барел, а твоите АВЕРИ БЕНЗИНОСТАНЦИИ се ГУШАТ от НАРОДА като при 40 $ за барел. Ей БАНДИТ, махай се. Остави ни да ЖИВЕЕМ ЧОВЕШКИ. | Вашите коментари\nМутро, петролът е 8 $ за барел, а твоите авери се гушат от Народа като при 40 $ за барел.\nЕй бандит, махай се.\nОстави ни да живеем човешки.\nСпециалистите в бранша прогнозират, че бензинът, дизелът и газта, тоест цената на горивото няма да падне, защото държавата управлявана от Мутрата няма да се намеси.\nСофиянци, къде сте?\nПублична група · 167 членове\nПолитикабензинът, ей бандит, Мутро петролът е 8 $, остави ни да живеем човешки


You are at:Home»Любопитни новини»Здравни новини»Кафето: Полезно или вредно?\nBy Novini Blagoevgrad on\t July 20, 2020 Здравни новини\nАко превъртим лентата до ден днешен, кафето бързо се превръща в част от ежедневието ни. Накъдето и да погледнете, ще намерите нещо свързано с тази напитка. Дори в основата да думата „кафене“ — място, където се събираме, за да общуваме и социализираме — стои същият корен. Но каква е цената, която плащаме заради любовта си към кафето?\n1.Различията в метаболизма. Някои от нас толерират отлично кофеина и кафето, а други — не.\n2.Кафето взаимодейства с много хормони и невротрансмитери в човешкото тяло като кортизол, ацетилхолин, инсулин и други. Тези взаимовръзки са комплексни по характер и често крайния резултат от тях зависи от това кога и колко кафе сте изпили.\n3.Поради различията в климата и почвата, както и на по-късен етап — при печене и варене — има значителни разминавания във вкуса и химичния състав на отделните сортове кафе.\nЕдна от причините мнението за кафето да е толкова противоречиво е, че не всеки човек метаболизира кофеина еднавко. Кофеинът се разгражда и преработва от черния дроб, но в зависимост от генетиката при едни този процес протича бързо и ефикасно, а при други — бавно и неефикасно. Хората с „бърз“ ген се чувстват енергични и бдителни в продължение на 2-3 часа след консумация на кафе, докато хората с „бавен“ ген изпитват предимно негативните симптоми от приема на кофеин (нервност, треперене и т.н.) в продължение на 8-9 часа.\nШансът да притежавате някой от тези два гена е приблизително равен (50:50). Тоест, дали кафето ще има благоприятен ефект върху здравето ви, ще зависи от това колко добре метаболизирате кофеина. Ако при вас този процес протича бавно, по-разумно е да се откажете или поне силно да ограничите консумацията на кафе. В този случай кафеинът повече ви вреди, отколкото помога и може би това е причината консумацията на кафе да се свързва с:\nДобрата новина е, че дори и да не сте случили на ген, в малки количества кофеинът (няколко чаши чай или 2-3 блокчета тъмен шоколад) не би трябвало да представлява проблем (дори може да черпите ползи от консумацията). А и да забравяме, че половината от нас изобщо нямат този проблем.\nАко сте от хората, които бързо метаболизират кофеина, новини са отлични — всички рисковете, които изброихме по-горе, не се отнасят за вас. Можете да консумирате кафе без никакви притеснения за здравето. За съжаление в България все още не се правят подобни генетични изследвания, затова ще се наложи да се доверите на усета си.\nБолестта на Паркинсон е неличимо мозъчно заболяване, което засяга 1-2% от хората над 65-годишна възраст. Шест независими проучвания доказват, че консумацията на кафе намалява риска от Паркинсон с до 80%. Учените обясняват резултатите с наличиенто на гена GRIN2A при около 25% от хората. GRIN2A оказва влияние върху глутамата — вещество, отговорно за смърта на мозъчни клетки при пациентите, страдащи от Паркинсон.\nКафето помага за превенцията и на още едно невродегенеративно заболяване — Алцхаймер. За момента не е открито лечение на тази прогресивна болест, но при контролирани експерименти е доказано, че примът на три чаши кафе дневно при болни от Алцхаймер намалява когнитивните нарушения в сравнение с пациентите, които се въздържат от консумация. При прием на четири и повече чаши кафе на ден посочените ползи не са налице.\nЧерният шоколад и зеленият чай са популярни заради високото си съдържание на антиоксиданти, но истината е, че кафето ги „засрамва“ по този показател. Поради антиоксидантните си свойства, консумацията на кафе се свързва с намален цялостен риск от ракови заболявания. Проучвания сочат, че хората, които редовно прият по 2-3 чаши кафе на ден са с до 25% по-малко застрашени от рак на дебелото черво. Разбира се, не трябва да разчитаме единствено на кафето, като основен източник на антиоксиданти — яжте и достатъчно зеленчуци и плодове.\nКак бързо и лесно да тествате,\nдали добре толерирате кофеин?\nНаправете си едно кафе, изпийте го и след няколко часа се замислете как се чувствате физически и психически. Също така не прекалявайте със захарта, сметаната и другите добавки, които потенциално могат да намалят ползите от приема на кафе. Другото нещо, за което трябва да внимавате са изкуствените кофеинови напитки и кофеиновите хапчета — ползите от кофеина се проявяват единствено при кафето, тъй като той взаимодейства с другите вещества и антиоксиданти.\nThe post Кафето: Полезно или вредно? appeared first on Жената днес.\nThe post Кафето: Полезно или вредно? appeared first on Начало.\nИзточник – Региона БГ: Кафето: Полезно или вредно?\nPrevious ArticleКозирог идеален ден за пътуване, Близнаци денят е доста добър за вас, ако сте и в отпуска, просто сте за завиждане\nNext Article Зверска катастрофа с три коли, има ранени


Допинг ~ Психолози БГ\nТермин, получен от английския глагол to dope, с който се обозначава употребата на възбудително средство. Употребата на допинг е често срещано явление сред интелектуалците и спортистите, които искат изкуствено да увеличат своите интелектуални или физически възможности. Това е една опасна практика. Английският колоездач Том Симпсън почина след употреба на допинг при изкачването на връх Ванту (1967). Прибягването до допинг е дело на слаби личности, които нямат вяра в собствените си сили, или на такива, които искат да създадат измамна представа за себе си.


8 септември - зала 1 - 19:00 ч.\n9 септември - зала 2 - 20 ч.\n"ПАРИЖ МОЖЕ ДА ПОЧАКА" - премиерен филм на САЩ\n2017 г., 93 мин.\nСценарист и режисьор: Елинор Копола\nВ ролите: Даян Лейн, Алек Болдуин, Арно Вияр\nНикога не е късно за любовта. Нито пък за дебют в кинорежисурата. Доказва го Елинор Копола, съпруга на един от най-големите асове на световното кино - самия Фрaнис Форд Копола, която направи режисьорския си дебют на 81 години. А филмът й "Париж може да почака" естествено предизвика полагащото му се любопитство и само за няколко месеца обходи най-престижните американски кинофестивали, превръщайки се в тотален хит.\nДействието му се развива по време на кинофестивала в Кан, а героинята Ана е съпруга на известен и много успешен филмов продуцент. Само че той няма много време за нея и тя приема поканата на негов френски партньор за кратко пътешествие от Кан до Париж. Но неусетно това, което би трябвало да бъде просто седемчасова разходка с кола, се превръща в двудневна авантюра, изпълнена с емоции, невероятни гледки, разкошна храна и вино, хумор, мъдрост и романтика. Това събужда сетивата на Ана и й дава нова страст за живот.


27.06.2013 г. 12:43\n, видяна: 1535\nМладият състав на "Цар Симеон 1898" заслужено грабна отборната шампионска титла.\nМладите колоездачи на пловдивския велоклуб "Цар Симеон 1898" направиха фурор с представянето си през този сезон, като блеснаха с нови две шампионски титли - отборно и индивидуално, на завършилото в Казанлък държавно лично-отборно първенство на шосе за юноши. Това бе най-важният юношески старт от календара на Българския колоездачен съюз и той събра в Града на розите всички най-добри млади бегачи в България.\nМладият състав на "Цар Симеон 1898" се прояви като голям и много хомогенен тим, всички негови състезатели "работеха" активно за отборната шампионска титла и я постигнаха повече от убедително с общо време 6:14:16.\nВтори, на близо 4 минути след пловдивчани, остана отборът на "Хемус-Троян" с време 6:18:58. Трети е казанлъшкият "Лястовица" с 6:19:38.\nВ индивидуалната надпревара при юношите Николай Генов направи голямо състезание и буквално отвя конкуренцията. Ники блесна още в дисциплината индивидуално бягане по часовник на 10 километра. 16-годишният пловдивчанин безапелационно финишира първи по тежкото трасе. Веднага след него се нареди съотборникът му от "Цар Симеон 1898" Адриян Беев. Трети в "часовника" остана националът Нягол Няголов от КК "Бургас".\nВ общия старт при юношите младша възраст Николай Генов отново доказа, че се намира в отлична спортна форма. Талантливият пловдивчанин беше безупречен по близо 54-километровото трасе. С много добро тактическо "бягане" той се откъсна от основната група и отново убедително изкова първото място, с цели 45 секунди аванс пред втория - Онур Татар от КК "Лястовица" - Казанлък. Трети остана бургазлията Нягол Няголов, изпреварил с малко другия представител на "Цар Симеон 1898" - Адриян Беев. Веднага след Беев в класирането се нареди дебютантът и негов съотборник в "царския" тим Октай Мехмед, което пък е добър личен успех на младия талант от Пловдив.\nЕтикети: Пловдив колоездачи Цар Симеон 1898 колоездене млади царисти млади колоездачи първенство по колоездене


Светът на електричеството - електричество в дома и на работното място »Страница 168\nИзползването на чипа KR1182PM1. Мек старт на електродвигателя\nМекият старт на електродвигателя напоследък се прилага все по-често. Областите на приложението му са многообразни и многобройни. Това е индустрия, електрически транспорт, комунални услуги и селско стопанство. Използването на такива устройства може значително да намали началното натоварване на двигателя и задействащите механизми, като по този начин удължи експлоатационния им живот.\nСтартовите токове достигат стойности 7 ... 10 пъти по-високи, отколкото в режим на работа. Това води до "затихване" на напрежението в захранващата мрежа, което се отразява негативно не само върху работата на други потребители, но и на самия двигател. Времето за стартиране се забавя, което може да доведе до прегряване на намотките и постепенно унищожаване на изолацията им. Това допринася за преждевременната повреда на двигателя ...\nДоста често се налага да наблюдавате работата на електротехниците, кой, как и с какъв инструмент работи. И понякога виждате неволя-електротехник с инструмент, който може само, освен това, да забие нокти и да блъска по стените ... В крайна сметка електротехниците са интелигенцията сред строителите, бяла кост, така да се каже ...\nВ тази статия ще се опитаме да „сглобим“ куфара на електротехника, който ще оборудваме с най-необходимия електроинсталационен инструмент, който всеки уважаващ себе си електротехник използва в ежедневната практика.\nИ така, изборът на електроинсталационен инструмент за работа е чисто индивидуален, но има универсален комплект, който е необходим за ежедневна работа. Следните инструменти могат безопасно да се добавят към този комплект ...\nЛогически чипове. Част 4\nСлед като се запознахме в предишните части на статията с чипа K155LA3, нека се опитаме да разберем примери за неговото практическо приложение.\nИзглежда, че какво може да се направи от един чип? Разбира се, нищо изключително. Трябва обаче да се опитате да сглобите някакъв функционален възел въз основа на него. Това ще помогне да се разбере визуално принципа на неговата работа и настройки. Един от тези възли, доста често използван на практика, е самоосцилиращ мултивибратор.\nМноговибраторната верига е показана на фигурата. Тази схема на външен вид е много подобна на класическата мултивибраторна схема с транзистори. Само тук логическите елементи се използват като активни елементи ...\nОбхватът на приложение на LED оборудването е изключително широк. Осветителното оборудване на базата на светодиоди открива нови ниши на пазара всяка година с развитието на технически средства.\nНапример, доскоро неоната преобладаваше във външната реклама, предимно заради отличните си качества - устойчивост на вибрации, нечувствителност към температурни крайности и изключително ниски показатели за консумация на енергия.\nОказа се, че рекламата на неонова основа е много икономична и има голям брой цветни нюанси, което дава креативност на квалифицираните дизайнери. Въпреки това, LED оборудването има всички предимства на неона в своята сметка, а друг безспорен плюс е възможността за контрол на потока от информация, постъпваща в рекламна среда ...\nКак да свържете медни и алуминиеви проводници\nЗа никого не е тайна, че не се препоръчва да свързва медни и алуминиеви проводници. Но мнозина, дори да знаят това, все още го пренебрегват, надявайки се на руснака „може би ще отмине“.\nВ резултат на това такова завъртане на чифт мед-алуминий ще живее много кратко. И ако връзката е на улицата или в стая с висока влажност, тогава продължителността на живота на такава двойка е няколко пъти по-къса.\nНо доста често възникват ситуации, когато трябва да свържем медно и алуминиево окабеляване. Често тази ситуация възниква при ремонт на електрически проводници в къщи, където е положена алуминиева окабеляване ...\nПросто управление на мощността за гладка лампа\nСтатия за това как да направите устройство за плавно включване на лампи с помощта на чипа KR1182PM1.\nКонтролерите за мощност са широко използвани. Най-простият от тях може да се счита за конвенционален диод, свързан последователно с товара. Тази "регулация" най-често се използва в два случая: като средство за удължаване на живота на лампа с нажежаема жичка (обикновено на стълбища в веранди) и за предотвратяване на прегряване на поялник. В други случаи регулаторите служат за промяна на мощността в товара в широк диапазон.\nИма много проекти на регулатори, от най-простите до най-сложните. Един от начините за създаване на прости, надеждни и многофункционални контролери беше създаването на специализиран чип KR1182PM1 ...\nВърнете се назад << 1 ... 164 165 166 167 168 169 170 171 172 ... 199 >> Следваща страница


Клиентите сами да определят такса "сградна инсталация", предвижда наредба - Бизнес - Дневник\n12:59, 22 май 19 , 4020\nКонкретният размер ще бъде определян от общото събрание на етажната собственост. Предвидено е да се премахне възможността клиентите да бъдат поставени в зависимост от преценката на дружеството за топлинно счетоводство. Мотивите към документа гласят, че сградната инсталация е обща част и разходите за нея са задължение на етажната собственост, затова тя трябва да решава по какъв начин да бъдат разпределяни.\nВ последните месеци стана известно, че според някои разчети таксата "сградна инсталация" достига над 50% от общата сума, а в същото време се определя по непрозрачен и необясним за хората начин. За проблема алармира и омбудсманът Мая Манолова.\nНаредбата идва именно след решението на тричленен състав на Върховния административен съд, който отмени формулата, с която се определя топлината, отдадена от сградната инсталация. Решението бе обжалвано от министъра на енергетиката пред петчленен състав, но засега няма окончателно произнасяне на съда. В момента не е ясно защо промените се правят преди произнасянето на втората инстанция. Само преди дни пък Съдът на ЕС се произнесе, че дори при откачени радиатори потребителите дължат такса "сградна инсталация".\nНаредбата предвижда и промени, свързани с абонатите, които трайно не живеят в имотите си (например са в чужбина), а в същото време са задължени да осигурят достъп за отчитане на показанията на уредите и водомерите за гореща вода. Предвидено е това задължение да отпадне, ако в имотите им са монтирани уреди за дялово разпределение с възможност за дистанционен отчет.\nВ края на април топлофикациите поискаха поскъпване на парното от 3% до 108%. Предишното увеличение бе през есента на миналата година. Преди това от 1 юли също имаше повишение на цената на топлоенергията.\nРейтинг: 624 13:05, 22 май 19 Неутрално\nПравилно. Топлофикация трябва да си прибира парите на топломера на входната точка. От там насетне съкооператорите трябва да се оправят както намерят за добре.\nКрайно време е да се научим да сме общество, а не сбирщина единаци.\nРейтинг: 2435 13:06, 22 май 19 Неутрално\nМного езуитско предложение!\nЦелта е да скарат съкооператорите, а топлофикция после да дере както си знае!\nРейтинг: 264 13:09, 22 май 19 Неутрално\nТоплофикация трябва да плаща "такса сградна инсталация" на отказалите се от услугите й, т.к. ползва техните дялове от тръбите в сградата (според "идеалните части") за да обслужва клиентите си !\nРейтинг: 2362 13:10, 22 май 19 Неутрално\nВажното е кой краде ток и парно да не го закачат!\nРейтинг: 1065 13:13, 22 май 19 Неутрално\nДа де но КОЙ внася предложението и къде? Кой е на власт и чия собственост е топлофикация и кой е кмет?\nРейтинг: 568 13:17, 22 май 19 Неутрално\nВ България, можеш да се ожениш и после да се разведеш.Може да постъпиш някъде на работа и сетне да напуснеш.Може да си купиш жилище и после да го продадеш.Мое и още много неща, но няма сила, която да те отърве от лапите на Топлофикация!!!Плащаш цял живот - ти, децата ти и внуците ти, дори да си си откачил радиаторите.Плащаш, защото техните тръби, минават през твоето жилище и никой не те пита искаш ли или не!\nРейтинг: 784 13:17, 22 май 19 Неутрално\nСупер! Тези, които са си откачили радиаторите, ще искат 20%, а тези, които ползват парно, ще искат 40%. Смятайте кога ще се стигне до разбирателство! Отсега виждам какви диви разправии и изцепки ще се развихрят между съкооператорите.\nРейтинг: 5095 13:36, 22 май 19 Неутрално\nРейтинг: 800 14:36, 22 май 19 Неутрално\nтова е единственото перо в бюджета ми, за което няма измерване какво точно съм потребил срещу сумата.\nсъщо така не се споменава и топлата вода - дори при спряна централно топлинна енергия, тази престъпна организация продължава да таксува студената вода, минала през тръбата, като ЗАГРЯТА!\nблагодарение на р.овч.,вальо топлото и знайни и незнайни политически мурви, И ТАЗИ най-обикновена услуга (пари срещу топлина) бе превърната в бухалка, партийна касичка, кочина и други такива цветни епитети.\nРейтинг: 4699 14:49, 22 май 19 Неутрално\nаПоредните гробарски флуктуации по темата. точно така бе преди години , после го отмениха , сега го връщат. !!!\nМамма миа !!!\nРейтинг: 1864 14:55, 22 май 19 Неутрално\nВсички трябва да плащат за отделената от тръбите топлина. За съжаление, не знам как точно трябва да се определи сумата. Има много по–умни хора, учили топлотехника. А тези, които скимтят, че са си изключили радиаторите а плащат, да си продадат апартаментите и да си купят такива с хоризонтална развръзка. Иначе е много приятно да са ти горещи тръбите, а някой друг от входа да ти плаща топлината.\nРейтинг: 5028 15:00, 22 май 19 Неутрално\nПри изключени много уреди отива към 60%, при повече включили се да се отопляват може да падне под 20%.\nПо-скоро трява да се каже, че когато процентът надхвърли 30, разликата над 30 се поема от отопляващите се, защото очевидно има твърде много изключени уреди (със сигурност над 50%), отоплението е неефективно и скъпо\nИ тогава няма нужда от избор сметките за интервал 20-40?\nРейтинг: 1276 16:44, 22 май 19 Неутрално\nПлащаш, защото техните тръби, минават през твоето жилище и никой не те пита искаш ли или не!\nДа. Затова се събират едни не много пари, общите тръби се пускат по стълбището и от там влизат във всеки апартамент. Вътре всеки си прави наново инсталацията и всичко е 6. Не знам за колко години се оправдава този разход, но едва ли е до живот...\nРейтинг: 784 16:58, 22 май 19 Неутрално\nНяма сила, която да те отърве от лапите на Топлофикация!!!Плащаш цял живот - ти, децата ти и внуците ти, дори да си си откачил радиаторите.Плащаш, защото техните тръби, минават през твоето жилище и никой не те пита искаш ли или не!\nПростият мат'риал така и не успя за 30 години да проумее, че тръбите не са на Топлофикация, а са обща част на блока, т.е. обща собственост на собствениците в блока. Топлофикация е до абонатната станция (включително). Оттам навътре всичко е сградна инсталация, която е собственост на блока. И никой не може да си реже тръбите, защото те не са нелоги лични, защото не обслужват само него, а и други апартаменти.\nЩо не отрежеш вертикалните щрангове за водата, понеже минават през апартамента ти, а пък ВиК не ти плаща наем?\nРейтинг: 837 17:02, 22 май 19 Неутрално\nНе е нужно да има разбирателство, нужно е с мнозинство 50% да се гласува решение.\nАко са повече изключените, ще си гласуват 20% и тогава и комшиите им ще вземат да искат да се изключат, та направо целия блок - и свърши авантата с безплатно парно на гърба на комшиите.\nРейтинг: 4699 18:04, 22 май 19 Неутрално\nА защо не се прави при скъпото аниране ?\nРейтинг: 499 21:41, 22 май 19 Неутрално\nПодобна наредба тръгна в действие преди 16-17 години с долна граница 15%


"Розата на Евтерпа" събира таланти | Вестник "ДУМА"\n05 Август 2020сряда22:57 ч.\n"Розата на Евтерпа" събира таланти\nМеждународният конкурс за оперно пеене отново търси млади певци в Карлово\nЗа втора поредна година, от 19 до 25 септември, Карлово е домакин на конкурса за оперно пеене "Розата на Евтерпа". Поради големия интерес към надпреварата статутът на конкурса от национален м.г. през 2011 г. стана международен. Участие тази година са заявили 17 млади оперни певци от шест държави - България, Германия, Сърбия, Южна Корея, Турция и Нигерия. Те ще се състезават за шест призови места и за награда на публиката на името на Франсoа Стеено.\nТой е от известните белгийски художници, сътворил множество витражи на представителни сгради в Белгия и по света. Организаторите на конкурса имат амбицията да подпомагат кариерата на лауреатите и след приключване на конкурса. В рамките на събитието ще се проведе майсторски клас за изпълнение на барокова музика, под ръководството на Йосиф Герджиков, основател на Хенделово общество за музика в България. Той ще връчи специална награда за най-добро вокално изпълнение на барокова музика.\nВ съпътстваща програма ще бъде представено творчеството на известната белгийска художничка и аниматор Жозете Яансенс.\nМеждународният конкурс за оперно пеене се организира от Вероник Стеено, председател на сдружение "Розата на Евтерпа в Карлово". Съорганизатор са община Карлово и Народно читалище "Васил Левски". Конкурсът носи името на музата от гръцката митология Евтерпа, майка на тракийския цар Резос, описан от Омир в "Илиада"-та като един от могъщите царе на античността, управляващ колесница със свръхестествени коне и целият облечен в злато.\nЕвтерпа е името и на вид бяла роза.\nПредседател на журито в конкурса е проф. Павел Герджиков, оперен певец и режисьор. Членове са Милена Иняч, артистичен директор и диригент на камерен и Симфоничен оркестър към факултета по изкуства на университета в Ниш, доц. Людмила Хаджиева, Надя Колева, д-р Кристиян Михайлеску, артистичен директор на операта в Брашов, Драгомир Ненов, оперен диригент и композитор, Кирил Ламбов, композитор и диригент.


Omda.bg - Мнения за 9 септември\nНяма да честитя празник на никого. Празниците по принцип са в душите ни, не по трапези, митинги, шествия или медии. Страшно мразя някой да ми натрапва разбиранията си кое било добро и кое - не! Затова и аз никога не го правя.\nЛично аз следобед ще отида на Братската могила в парка и ще сложа цвете в памет на момчетата, някои от тях по на 17-18 години, загинали заради светлите си идеали и вярата , че всеки има право да живее достойно! Повечето от тях дори не са извършили някакъв противозаконен акт - просто са убити заради убеждения, не заради действия.\nА Девети септември за мен вече 25-6 години е повод за едно - за размисъл как може само за четири десетилетия България да се нареди между водещите европейски държави - по качество на живот, по културни, образователни, спортни и други постижения? И защо днес не се получава - когато сме многократно по-свободни да избираме - и в личностен, и в обществен план? Този отговор трябва да намерим. Това е смисленото и достойно поведение. Другото - противопоставянето на едни загинали юноши на други, размахването на прашасали идеологии и елементарно тълкуване на исторически факти - е хабене на време и енергия. Защото е в полза само на шепа хора, които печелят от прастария принцип "разделяй и владей".\nИ моля за извинение, но в дискусия по написаното от мен няма да влизам.\nНа 9-ти септември 1944 година руската армия нахлу в България и освободи българите.\nОсвободи селяните от нивите им. Освободи гражданите от жилищата и парите им. Освободи интелектуалците от живота им. Освободи войската от героите и патриотично настроените и офицери. Освободи църквата от водачите и. И най-вече освободи много поколения българи от възможноста да имат нормален и достоен живот в собствената им родина.\nНа този ден русофилите се поздравяват с: "Честит празник!"\nПо пяната на устата им ще ги познаете - бесовете (по Достоевски) още ги държат. :)\nНякоя си Vania Todorova преди 11 часа написала следното:\n"А ТОВА Е "НАЦИОНАЛЕН ТРАУР 2016 г., КАКТО ГО ОПРЕДЕЛЯ ТАЗИ К**ВА ДАНИЕЛА ГОРЧЕВА И ЛУМПЕНИЗИРАНАТА АГИТКА, КОЯТО ВИЖДАТЕ !\nГ-жо ФАНДЪКОВА, ЗА ТАЗИ ГАВРА С ПАМЕТТА НА ЖЕРТВИТЕ ПРОТИВ ФАШИЗМА, КОЯТО НИКОЙ НЕ СИ ПОЗВОЛЯВА В СВЕТА, А ВИЕ СТЕ ДАЛА СЪГЛАСИЕТО СИ - ЩЕ ПОСЛЕДВА СЪДЕБНА ПРОЦЕДУРА !\nВ КАЧЕСТВОТО СИ НА КАКВИ ТЕЗИ ЛУМПЕНИ ЩЕ ОПРЕДЕЛЯТ НАЦИОНАЛЕН ТРАУР В ДЪРЖАВАТА ?"\nСега откъде да започне човек да ги ограмотява промитите мозъци?\n1. Шествието, без значение дали се харесва ли или не на сталинистите, е конституционно гарантирано право на гражданите. И мен не ми харесват антинатовските им сборища, но никога не бих и помислила да им ограничавам конституционните права. А то, в изумителното си невежество, си въобразява, че можело да започне съдебна процедура. :)\n2. Жертви против фашизма в България няма по простата причина, че до 1944 в България няма фашизъм. Има избити в сражение въоръжени терористи, служили на чужда тоталитарна държава, започнала съвместно с Хитлерова Германия Втората световна война( другарката да прочете тайните протоколи към позорния пакт Молотов- Рибентроп). Има и осъдени на смърт (от легитимен български съд след безспорни доказателства) платени от Москва терористи и шпиони като Никола Вапацаров, Владимир Заимов, Антон Иванов и пр. Които навсякъде в Европа по това време и след войната щяха да бъдат осъдени на смърт.\n3. Другарката няма и не може да има никакви правни оснвоания да започне, каквото и да било "съдебна процедура" за легитимен конституционно гарантиран митинг на българските граждани, но виж, аз мога да я осъдя за обида и клевета като стой, та гледай. И ако й олекне джоба с няколко хилядарки, сетне ще си прехапва езичето преди да ръси публично обиди и простотии. :)\nТа се надявам краткият ограмотителен курс да й е от полза, понеже такива, дето не са ги възпитали овреме дома и в училище, съдът много бързо ги превъзпитава.\nДнес е 9-ти септември. Дата спорна. За едни е празник, други-тъжат. Това е България. За мен, за нашето семейство, за нашата фамилия този ден е донесъл нов живот, нови перспективи. Направил е от едни козари и пастири, хора с образование, нормален живот, възможности за развитие. Затова днес ще пия една ракия като за празник...\nЩе ви замоля настойчиво, ако има още разни комунисти с формирани в менгемето на предишната машина мозъци, да ме напуснат веднага, че като изпълзяват някакви такива изпод всеки камък, много ме нервират :(\nНе казвам, че сега сме цъфнали и вързали, ама тези, които са били добре тогава, всички си спомняме защо е било!!! И знаем защо сега не сме добре, спомнете си вица за тиквите!!!\nЙордан Татарски Датата не е спорна, защото тя е старт на последвалата индустрализация на страната, от която се възполваха и онези, които отричат този безспорен факт! Да ни е честит празника, който никой няма право да ни отнема!\nДоказателство за това е обстоятелството, че във всички градове на тази грешна, смешна, печална и неразбираема земя, гордо издигат снага паметници на убийци, главорези, нехранимайковци, непрокопсаници и хайдутяги, навирили към небесата кой сабя, кой щик, кой автомат, кой някаква друга гадост, вместо да бъдат почетени творци, които в каменно и бронзово величие да показват на потомците електрически крушки, перки от перална машини, реотани от хладилници или други полезни и смислени неща, които са сътворили, за да облекчат живота своите себеподобни, вместо да ги колят, да ги убиват, да ги одеветяват, или осъветяват с велеки дати като девети септември.\nА аз пък помня един друг социализъм...\nВървях по улиците с касетофон на рамо и слушах "Accept" включително "Убий руснака".\nКогато веднъж ме "прибраха" беше за половин или най-много час, проверка дали не е краден касетофона.\nБеше купен от "Quelle"\nС долари от виетнамците, срещу които бонове от нашите тираджии и така...\n"Стършел" беше пълен с вицове за Тодор Живков, а можеше човек да кара такси или да има частна сладкарница, също заведение, или друг някакъв бизнес.\nКомшията Али фланелки печаташе например.\nИ други не малко различни бизнеси имаха.\nПред очите ми дядо купи на внука си "Мерцедес"\nОт Пловдив - панаира го купи. Тридесет хиляди лева.\nДядото беше гледал животни.\nВ пловдивските села не те брояха за човек ако нямаш в банка няколко десетки хиляди лева - зеленчуци гледаха там.\nДа, бил съм на опашки.\nНай-големите опашки, на които съм чакал бяха за книги.\nВторник и четвъртък ги пускаха.\nИ не защото бяха в малки тиражи.\nОтгърнете коя да е книга след 1975 година и вижте тиража.\nДнес в такъв тираж не излизат дори учебниците...\nА нека ви кажа какво не помня...\nНе помня просяци.\nНе помня страх от ограбване (чистачка някоя може и да ти вземат, но за истински грабежи над хора говоря обаче)\nНе помня бедност.\nНе помня и неграмотност!\nТова е, което не помня!\nДнес се полага да отложа някои уж неотложни задачи и да седна на бюрото си, като изключа Фейсбук, G-mail и телефона си. Да спра радиото, да не пускам телевизора. Да седна и за колкото време отнеме да запиша чутото преди малко от баща ми. Да го запиша точно и безхитростно, без украшения, без добавки. Да не обличам историята в красиви думи, а да пренеса в компютъра живите слова, които чух. Живите думи на 83-годишен сега мъж, който в деня на случилото се е бил 11-и-нещо-годишен хлапак. Но е бил толкова потресен от видяното, че завинаги се е запечатало в съзнанието му.\nА е станало на 10-и септември в оная злополучна година, отворила 45-годишната черна глава в нашата история. Не се знае къде са били партизанстващите точно на 9-и септември, но в Бобовдол се появили с два камиона към обед на следващия ден, на 10-ти. В единия били натоварени те самите, барабар с оръжията си, в другия събирали и товарели наклеветените като врагове на народа от околността. Баща ми с други деца играел пред Дирекцията на мина Бобовдол, която била точно до полицейския участък. Когато камионите спрели, партизаните наизскачали и бързешком залегнали в сухата прашна канавка, с насочени срещу дирекцията и участъка пушки и пистолети. Викнали на децата да се пръждосват. Нямало нужда. Дирекцията била заключена, а в участъка бил само единият от двамата местни полицаи. Другият далновидно бил напуснал. Вързали му ръцете на гърба, а краката – един за друг в глезените и го натоварили при останалите „избранници“ в камиона.\nОтaтък тези две сгради се ширела голяма и поддържана градина с цветя, овошки и зеленчуци, а зад нея просторната къща на директора на мината. Бил сам него ден. Извели го. Там, на място, един от партизаните, когото баща ми помни и казва, че бил калфа-хлебар във фурната към мината, преди да хване шумата само седмици по-рано, излязъл напред. Източил дребния си ръст и с писклив глас започнал да задава нелепи обвинителни въпроси на директора:\n- Защо ти, директоре, не си раздавал редовно и не си подменял полагащите се на миньорите дрехи, обувки, каски и лампи? А, защо, гадино мръсна?\nДиректорът, възпълен и образован в странство инженер, говорещ свободно няколко езика и меломан по сърце, въздъхнал тежко, свалил и заизбърсвал изпотените си очила. После отвърнал тихо:\n- Няма такова нещо, господа. Аз нито раздавам, нито не раздавам униформи и инструменти на работниците. Има си отдел и служители в мината за тази работа. Всичко се записва и може да се провери. Не говорете така. Сигурно има грешка.\n- Аз казвам дали има или няма грешка! – писнало кьосето-хлебар. – А защо си си хранил кокошките с ориз, а?!\n- Това е пълно безумие, господа! Ориз у нас няма и за семейството ми. Купонната система е за всички ни. Влезте у дома да проверите и ще се уверите. А и кокошки отдавна нямаме.\n- Млъквай, фашист! – ревнало кьосето, ударило директора с приклада през коленете и той се срутил на земята.\nДвама от другите го грабнали под мишниците, довлекли го до камиона и го метнали вътре, без да си дават труда да го вържат. Наскачали в другия камион и запалили мотора. С друсане и неуверено претоварените камиони се затътрили надолу към площада, а баща ми като омагьосан хукнал след тях. Останалите деца не го последвали.\nНа площада вече имало немалка тълпа, която жужала многогласно, но баща ми не се вслушвал в думите, които разменяли – бил фиксирал поглед и внимание само в двете групи от камионите. Бричките спрели, партизаните се изсипали и завикали „Ура, другари! Победа! Смърт на фашизма!“... от тълпата отговорило вяло ехо. Бързо и грубо смъкнали директора, като при това пак го съборили и коленете му лъснали разкървавени. Кьосето този път не се обаждало. Думата взел един наперен, с барета и китка зад ухото. Не повторил обвинението. Направо викнал:\n- Да се убие ли, другари?\n- Да се убие! Да се убие! – отекнала тълпата, като най-силно викали самите партизани.\nОнзи с баретата и китката кимнал на един партизанин-картечар и ревнал към хората да отстъпят далече назад. Като отстъпвали, един миньор настъпил баща ми и той викнал от болка. Онзи се обърнал и го пернал по врата „да се махаш веднага, сополивецо!“. Обаче баща ми не се махнал, а се преместил зад една лелка и даже се мушнал под ръката ѝ, за да вижда по-добре.\nЗа няма и минута, тишината била пълна. Картечарят застанал срещу директора и се прицелил. Директорът стоял с разрошена коса, разкъсани панталони, изкривено настрани сако. Пот потекла по лицето му. Вдигнал ръка и отворил уста – искал да каже нещо.\nКартечният откос не му дал да довърши. Свлякъл се на земята и се превъртял, застинал в неестествена поза. Едната му обувка се изхлузила при падането и оголила стъпалото му. Чорапът бил скъсан и палецът му стърчал – бял и нелеп.\nХората се вцепенили, онемели. Чувало се дишането им – на пресекулки. Самите партизани – също. Детското сърчице на баща ми се опитало да изскочи през гърлото му.\nПръв се размърдал кьосето и дръпнал напред, без да го сваля от камиона, заловения полицай.\n- Да се убие ли? – изпискал.\n- Не, не, не, немойте – разнесли се гласове от всички посоки на площада. – немойте така – не бива.\nБаретестият вдигнал ръка и викнал:\n- Разпръснете се!\nХората се размърдали неспокойно, но не си тръгвали. Тогава босоногият ми баща усетил, че на краката му мокрее, а бил сух и прашен ден – не можело да е стъпил в локва. Погледнал надолу – локвичка била... проследил с очи влажната следа в прахта. Жената пред него се била подмокрила обилно. От ханша надолу полите ѝ били тъмни и тежки. Вгледал се в нея и я разпознал. Била жената на заловения стражар.\nВсе пак хората се разотишли – не си говорели, мълчаливо и бързешком опразнили площада... Баща ми се скрил зад ъгъла и още дълго наблюдавал, как вятърът полюшва перчема на мъртвия директор. Ръката му стискала телените очила. Вече не били изпотени, а счупени. Баща ми бил замръзнал от ужас, но просто не можел да си тръгне.\nТялото престояло на площада цели три дни. На никого не дали да го вдигне. Някой все пак, тайно, успял да го покрие с наръч сено. Хората избягвали да излизат навън и да общуват. След три дни жената на директора пристигнала от София с единственото им дете. Дали им да влязат в дома си само за един час и да съберат два куфара. Прибрали и тялото. Хората не видели младата жена да плаче, но косата ѝ била бяла.\nОстаналите арестувани били пуснати да си ходят още същия ден. Дали не са пострадали по-късно, баща ми не знае.\nДядо ми също се бил скрил – страхувал се, че и него ще подгонят и не бил там. Баща ми не знае дали са търсили дядо. Играел навън, големите не му казвали тези неща. След това всички избягвали да говорят за този ден и ако някой случайно се изпуснел с реплика в кръчмата или другаде, околните или млъквали, или сменяли темата.\nТова е. Измислено няма.\nЗаписано от Бойа Делибалтова по устен разказ на Кирил Делибалтов на 01.02.2016г., София.\nART: David Kassan || Solemn (oil painting)\nЗАЩО СМЕ ЧЕРНОГЛЕДЦИ?\nТочно днес, на 9-ти септември, гледах интервю с един, според някогашната терминология невъзвращенец. Ама той не е гащник, а продуцент и доста богат човек във Франция. Да го убиеш, не може да каже, че симпатизира на комунисти. Та той, който не е имал право да стъпва в България трийсет години, рече: уникална държава сме, уникални историци и политици имаме! Навсякъде по света, в най-големите други европейски държави – набляга се на положителното, на доброто в историческото развитие. Дори някъде, ако ги нямат ,си ги измислят. У нас – точно обратното!Задължително се търси негативното, омерзителното по един мръснишки мазохистичен начин. Включително и за 9 септември и за времето на Тодор Живков. Такъв смотан народ никога няма да прогресира! Държава, която дава милиони , за да се трови с някакви досиета, това е обречена държава! А от мен: на тези, които днес празнуват – честит празник! На останалите –да сте живи и здрави!\nБез Девети септември вероятно нямаше да съществувам. Поне не в тази материя. Защото само след тази дата в България е било възможно дядо ми - комунист, произхождащ от най-бедното семейство в селото, да се ожени за баба ми, произхождаща от най-богатия род. При това дори да я открадне, тъй като не са я давали... Честит празник!\n"Лесно е да напишеш "При бай Тошо беше по-хубаво" във Facebook от новия си смартфон, няколко дни след като си се прибрал от Гърция и докато гледаш един от 100-те канала на 4К телевизора си. По-трудно е да осмислиш каква огромна глупост си написал."


Как изглежда псориазисът в началния стадий, снимки, симптоми | Официален сайт Dr. DERM\nКак изглежда псориазисът, причини, симптоми, снимки\nАко подозирате, че имате това заболяване, но не знаете как изглежда псориазисът и как да го лекувате, трябва да знаете повече за това заболяване и спешно да посетите дерматолог.\nКак изглежда псориазисът в началния стадий: симптоми, снимки\nЗа псориазис на всеки етап са характерни кожни обриви. Още в самото начало на развитие болестта се проявява по различни начини. В някои случаи започва активно, развива се бързо, в други малки и бавни прояви. Във всеки случай, при липса на медицинска помощ, болестта прогресира и улавя все повече и повече големи участъци от кожата.\nНачалният стадий на заболяването под формата на малки обриви (папули) може да затрудни диагностицирането. С течение на времето обривът нараства, обединявайки се в плаки, покрити с рогови люспи. Много е важно да се диагностицира псориазис в началните етапи, за да може лечението да започне незабавно. Резултатът от лечението ще бъде ремисия за дълго време, в някои случаи за 3-4 години.\nПсориазисът се характеризира със следните места по кожата ни:\nмалка част от гърба\nколене и лакти\nЗаболяването има няколко форми, всяка от които има отличителни черти. В зависимост от това къде и как точно се появяват папулите, ще зависи какъв вид псориазис диагностицира дерматологът.\nКожният обрив във всеки случай е нездравословен, но със следните симптоми най-вероятно е свързан с псориазис:\nПетната са червени, имат лека изпъкналост и са покрити с люспи (мъртви клетки), които се лющят.\nПлаките се появяват навсякъде, по-често в областта на коленете и лактите. Понякога те сърбят.\nНоктите се ексфолират, деформират.\nПо стъпалата, дланите, болезнени мехури, които могат да сърбят.\nНай-честата форма е плакатен псориазис. Също така обикновено се нарича обикновен или вулгарен. Във всички случаи се отчитат до 90% от заболяванията от тази форма.\nПсориазис вулгарис се характеризира с издигнати червени плаки със сиви или бели люспи. Заразената кожа е възпалена, лесно се наранява и кърви, когато люспите се отлепят. С течение на времето плаките по кожата растат, обединявайки се в големи площи, т. к. наречени "парафинови езера".\nНаричан обратно, псориазисът на флексионните повърхности са гладки, леко изпъкнали червени петна, които почти не се лющят. Локализация на петна главно в кожните гънки: слабините и подмишниците, външните гениталии, гънките под корема и млечните жлези (при затлъстяване).\nРазпространението в други области на кожата е минимално, но лечението на тази форма е сложно поради естественото триене по време на движение, изпотяване. Обратният псориазис, ако не се лекува, може да бъде придружен от стрептококова пиодермия или гъбични заболявания.\nГутатен псориазис не е толкова често срещан, той е усложнение след стрептококови инфекции. Характеризира се с малки лезии с форма на капка. Друга отличителна черта на гутатния псориазис е цветът на псориатичните плаки, вариращи от червено до лилаво. Засегнатата област е обширна, най-често това са бедрата, може да се появи и в други области на кожата.\nЕдна от най-тежките форми се приписва на пустулозен псориазис. Симптомите му са мехури (пустули) с бистра течност. Кожата под и около тях е гореща и възпалена. Когато мехурите се инфектират, прозрачната течност се изпълва с гной, лесно се отлепва, но е трудна за лечение. Място на локализация - подбедрица и предмишници.\nПсориатичната ониходистрофия се развива по ноктите на ръцете и краката. Тази форма води до промени в ноктите. Те могат да променят цвета си, да се появяват точки или напречни линии. По-тежките форми се характеризират с разслояване или пълна загуба на нокътя.\nПсориатичният артрит представлява само 10% от случаите. Тази форма засяга ставите и съединителната тъкан. Засяга предимно пръстите. В някои случаи псориазисът може да засегне тазобедрените, коленните и гръбначните стави. Това води до псориатичен спондилит. При изразени форми на псориатичен спондилит пациентът не може да се движи самостоятелно.\nЕритродермичният псориазис се характеризира с големи области на възпаление, може да възникне на фона на обостряне на псориазис вулгарис. При обширни огнища на възпаление може да бъде фатално, тъй като естествената способност за терморегулация се губи.\nРазвитие на псориазис\nПсориазисът може да засегне различни части на тялото, с различни симптоми. Нека разгледаме различни случаи.\nПоявява се на скалпа, зад ушите. Папулите на тези места сърбят, могат да бъдат напукани, мокри.\nЕстеството на плаките по тялото и тяхната интензивност зависи от формата на псориазис. Първоначалният псориазис по тялото се проявява по различни начини: от единични обриви до големи площи.\nПлаките първо се появяват по лактите, предмишниците, след това се разпространяват в дланите и пръстите.\nПървите прояви започват на коленете или стъпалата, като прогресират в други области.\nНа лакти и колене\nПсориазисът в тези области изглежда като червен, люспест обрив, кожата на тези места е груба.\nПлаките на тези места се развиват, когато други области са заразени. Опасно е, че ако не се лекува, може да се развие псориатичен артрит.\nРядко се среща в тази област. Влияе върху областта на назолабиалните гънки, областта на очите, бузите. Понякога се разпространява в лигавицата на езика, бузите.\nНа външен вид може да се обърка с гъбички, започва с точки, бразди и завършва с пълно излющване.\nНачалото на псориазис при деца\nДетската версия на заболяването, особено при кърмачета, е симптоматична и често може да бъде объркана с обрив от пелени или пеленен дерматит. Впоследствие на местата на зачервяване се появява лющене на горните слоеве на кожата, придружено от силен сърбеж. Изключително важно е болестта да не се доведе до този етап, тъй като това носи дискомфорт на кърмачетата.\nСъщо така, псориазисът може да се изрази при дете на главата, такива случаи се характеризират с корички, когато се отлепят, остават малки рани. Във всеки случай не трябва да лекувате детето си самостоятелно, само защото знаете как изглежда псориазисът, за да избегнете усложненията на заболяването.\nПсориазисът не е заразен, учените са идентифицирали няколко причини за появата му. Освен това е доказано, че псориазисът в детска възраст, а именно до 10 години, възниква поради генетиката, т. е. в семейството имало роднини с подобно заболяване. По-късните случаи са свързани с други причини.\nАко съчетаем всички фактори, които провокират псориазис, тогава за проявата му може да са виновни следните:\nстафилококови и гъбични инфекции\nЛечение в началния етап\nАко сте диагностицирани с псориазис, е задължително да спазвате диета и да започнете лечението възможно най-рано, тъй като започването на псориазис се лекува по-лесно и по-бързо. Докато плаките от псориазис започнат да растат, дерматологът най-вероятно ще препоръча външно лечение със следните мехлеми:\nНафталан маз. Предписва се в началните етапи и заздравяването. Облекчава възпалението и успокоява сърбежа.\nСярно-катран мехлем. Облекчава възпалението, подходящ само за „сухи" форми на псориазис. Мехлемът не трябва да се прилага върху лицето.\nСалицилов мехлем. Съдържа салицилова киселина, благодарение на която люспите се омекотяват и лесно се отстраняват.\nВ допълнение към мехлемите, лечението се състои от физиотерапевтични процедури (електросън, магнитотерапия, ултравиолетово лъчение и др. ), медикаменти, витаминни комплекси. Пълният комплекс е предназначен за случаи с прогресиращи и тежки форми.\nПредписването на лекарства се извършва само след преглед и като правило включва определена група лекарства:\nНСПВС (група от нестероидни противовъзпалителни средства),\nТрадиционното лечение, особено в началните етапи, може да се комбинира с традиционните лечебни рецепти. Една от тези рецепти предполага използването на сок от жълтурчета. Необходимо е през цялото лято петната да се намазват с пресен сок, след което до края на лятото плаките значително ще намалеят по размер. Ако провеждате процедурите три лета подред, петната трябва да изчезнат завинаги.\nПри ранен псориазис е подходяща следната рецепта – мехлем от разбити яйца. Приготвя се просто: 2 яйца, 1 с. л. л. растително масло, разбийте добре и добавете 0, 5 супени лъжици. л. оцетна киселина. Тази смес може да се съхранява, но само в затворен съд и на тъмно място. Използвайте по следния начин: намажете засегнатите от псориазис зони през нощта, ежедневно.\nМоже да си приготвите и мехлем на грес, който много помага при лечението на псориазис. Трябва да вземете 300 г мазнина, 2 пилешки жълтъка и 100 г липов мед. Използвайте в рамките на две седмици. За намазване на възпалените места 3 пъти на ден, оставете за 2 часа, след което изплакнете. След две седмици се приготвя друга партида, като се добавят 2 с. л. л. жълтурчета на прах. Тази композиция е предназначена за един час.\nВ допълнение към мехлемите за псориазис, можете да вземете терапевтични вани с добавка на морска сол или, например, орехи. Полезно е да се прави такава вана не само в ранните етапи, но и по време на обостряне на заболяването. За една баня трябва да приготвите листа или черупки, около 400 г. Залейте ги с вряла вода, оставете за 10 минути и след това прецедете. Филтрираният разтвор е предназначен за терапевтична вана, трябва да се вземе в рамките на половин час.\nКак да предотвратим псориазис\nИзвестно е защо се появява плакатен псориазис, но не е напълно разбрано защо той приема определени форми. Заболяването може да се прояви след стрес, неуспехи в имунната система, минали инфекции или на генетично ниво.\nЗа да се предпазите от рецидив, трябва да се откажете от лошите навици. Също така лекарите съветват добре да се овлажнява сухата кожа и, ако е възможно, да се избягват изгаряния, хипотермия и нараняване на кожата. Освен това трябва да внимавате, когато приемате антибиотици, ваксини и бета-блокери, тъй като те могат да провокират обостряне.\nИзбягване на инфекции, водене на здравословен начин на живот, не претоварване и избягване на стресови ситуации и тревоги – тези мерки също ще помогнат за предотвратяване на псориазис до известна степен.\nПсориазисът е заболяване, което се нуждае от лечение, но може да се обърка с подобно кожно заболяване. Ето защо не трябва да си поставяте диагноза от снимка и още повече да предписвате лечение, без да имате необходимите знания за това.